a

**………… އެކެޑަމީގެ ހިންގާ ގަވާއިދު**

**1. އެކެޑަމީގެ ނަން**

(ހ) މި އެކެޑަމީގެ ނަމަކީ ''.............'' އެވެ. ކުރުކޮށް ކިޔާނީ ''...........'' އެވެ. އިނގިރޭސި ބަހުންނަމަ ''..................'' އެވެ. ކުރުކޮށް ކިޔާނީ ''..............'' އެވެ.

**2. އެކެޑަމީގެ އިދާރާ**

(ހ) މި އެކެޑަމީގެ އިދާރާއަކީ .......... / .................، ދިވެހިރާއްޖެ އެވެ.

**3. އެކެޑަމީގެ މަޤްޞަދު**

(ހ) މި އެކެޑަމީގެ މަޤްޞަދަކީ ކުޅިވަރު މުބާރާތްތަކުގައި ބައިވެރިވުން، ކުޅުންތެރިން ބިނާކުރުން

**4. އެކެޑަމީގެ އާމްދަނީ އާއި މުދާ**

(ހ) މި އެކެޑަމީގެ އާމްދަނީ އާއި މުދަލަކީ އެކެޑަމީގެ މެންބަރުންނާއި، ހިންގާ ކޮމިޓީގެ މެންބަރުންގެ މެދުގައި ބަހާލެވޭ އެއްޗެއްނޫނެވެ.

(ށ) އެކެޑަމީގެ މެންބަރުންނާއި އެކެޑަމީގެ ހިންގާ ކޮމިޓީގެ މެންބަރުންނާއި އެކެޑަމީގެ މުއައްސިސުންނަށް އެކެޑަމީގެ މުދަލާއި ފައިސާގެ މައްޗަށް މިލްކުވެރިކަމުގެ އެއްވެސް ޙައްޤެއް ލިބިފައެއް ނުވެއެވެ.

(ނ) އެކެޑަމީ އުވާލެވޭ ޙާލަތެއްގައި އެކެޑަމީގެ ދަރަނިތަކާއި ޒިންމާތައް އަދާކުރުމަށްފަހު އެކެޑަމީގެ މިލްކުގައި އެއްވެސް މުދަލެއް ނުވަތަ ފައިސާއެއް ހުރި ނަމަ އެމުދަލެއް ނުވަތަ ފައިސާއެއްގެ މިލްކުވެރިކަން ހިލޭސާބަހަށް މަސައްކަތްކުރާ ޖަމްޢިއްޔާއަކަށް ނުވަތަ ސަރުކާރު ޤަބޫލުކުރާ ޚައިރާތު ފަންޑަކަށް ބަދަލުކުރެވޭނެއެވެ. މިގޮތުން މިތަކެތި ބަދަލުކުރާނެ ފަންޑެއް ކަނޑައަޅާނީ އެކެޑަމީ އުވާލުމަށް ބާއްވާ ޖަލްސާގައެވެ.

**5. މެންބަރަކަށް ވެވޭގޮތާއި މެންބަރުންގެ ގިންތީތައް**

(ހ) މި އެކެޑަމީގެ މެންބަރަކަށް ވުމުގެ ފުރުޞަތު ދިވެހިރާއްޖޭގެ ކޮންމެ ރައްޔިތަކަށްވެސް އޮންނާނެއެވެ. މެންބަރަކަށްވާން ބޭނުންނަމަ އެކަން ބަޔާންކޮށް އެކެޑަމީގެ އިދާރާއަށް ހުށަހަޅަންވާނެއެވެ.

(ށ) މި އެކެޑަމީގެ މެންބަރަކަށްވާން އެދުމުން އެއިރަކު އެކެޑަމީގެ އޮފީސް ހިންގުމާއި ޙަވާލުވެހުންނެވި ބޭފުޅަކު އެފަރާތަކަށް އެކެޑަމީގެ ހިންގާ ގަވާއިދު އަންގާ އެގަވާއިދުގައިވާ ކަންތައްތަކަށް އެފަރާތުން އެއްބަސްވާނަމަ އޭގައިވާ ގޮތުގެމަތިން ރަޖިސްޓަރީކޮށްދީ ސޮއިކުރުމުން މެންބަރަކަށް ވެވުނީއެވެ.

(ނ) މި އެކެޑަމީގައި ތިބޭނީ ހިންގާ ކޮމިޓީ މެންބަރުންނާއި އާންމު މެންބަރުންނެވެ.

**6. މެންބަރުކަމުން ވަކިވެވޭގޮތާއި، މެންބަރުކަމުން ވަކިކުރެވޭގޮތް**

(ހ) މި އެކެޑަމީގެ މެންބަރަކު މެންބަރުކަމުން ވަކިވާން ބޭނުން ނަމަ އެކަން ބަޔާންކޮށް އެކެޑަމީގެ އޮފީހަށް ސިޓީއަކުން ހުށަހެޅުމުން އެ މެންބަރަކު މެންބަރުކަމުން ވަކިވީއެވެ. ނަމަވެސް އެކެޑަމީ އަށް ނުވަތަ އެކެޑަމީ އިން އެފަރާތަކަށް ދައްކަންޖެހޭ އެއްވެސް ފައިސާއެއް ނުވަތަ ޙަވާލުވެފައިވާ މަސްއޫލިއްޔަތެއްވާނަމަ ދެފަރާތް އެއްބަސްވާގޮތެއްގެމަތިން ނިންމަންޖެހޭނެއެވެ.

(ށ) މީގެ އިތުރުން އެކެޑަމީގެ މެންބަރަކު އެކެޑަމީގެ ގަވާއިދާ އަދި ދިވެހިރާއްޖޭގެ ޤާނޫނާއި ޚިލާފު އެއްވެސް އަމަލެއް ކަމެއްކޮށްފިނަމަ އެ މެންބަރަކު އެކެޑަމީގެ މެންބަރުކަމުން ވަކިކުރެވޭނެއެވެ.

**7. ޗަންދާ**

(ހ) މި އެކެޑަމީގެ ކޮންމެ މެންބަރަކުވެސް ކޮންމެ މީލާދީ މަހެއްގެ ...... (......) ވަނަ ދުވަހުގެ ކުރިން .... (......) ރުފިޔާ ޗަންދާގެ ގޮތުގައި އެކެޑަމީގެ އިދާރާއަށް ދައްކަންވާނެއެވެ.

**8. އެކެޑަމީ ހިންގުމަށާއި، އެކެޑަމީގެ ޙަރަކާތްތައް ހިންގުމަށް ފައިސާ ހޯދާނެ ގޮތް**

(ހ) ........ ކުޅުމަށް ބޭނުންވާ ކުދި ބޮޑު އެންމެންނަށް ........... ދަސްކޮށްދޭ ކްލާސް ހިންގުން.

(ށ) ރާއްޖޭގެ އެކި ރަށްރަށުގައި ............ ޓްރެއިނިން ޕްރޮގްރާމް ތަކެއް ހިންގުން.

(ނ) .............. ކުޅުމަށް ބޭނުން ކުރާ އާލާތްތައް ވިއްކުން.

(ރ) އެކަޑަމީގެ ނަމުގައި މުބާރާތްތައް ބާއްވަން ހޯދާ ސްޕޮންސަރ.

**9. ހިންގާ ކޮމިޓީ**

(ހ) މި އެކެޑަމީގެ ހިންގާ ކޮމިޓީ އަކީ އާންމު މެންބަރުންގެ ޖަލްސާއެއް ބޭއްވިގެން އާންމު މެންބަރުންގެ ވޯޓުލުމަކުން އެކެޑަމީގައި އިސްކޮށް ޙަރަކާތްތެރިވުމަށް ހޮވޭ ކޮމިޓީއެކެވެ. ހިންގާ ކޮމިޓީގެ މުއްދަތު ހަމަވުމުގެ ކުރިން އަނެއް ދައުރަށް ހިންގާ ކޮމިޓީ އިންތިޚާބު ކުރުމަށްފަހު ކޮމިޝަނަރ އޮފް ސްޕޯރޓްސް އަށް ހުށަހަޅަންވާނެއެވެ. މި އެކެޑަމީގެ އެންމެހާ ކަންތައްތަކުގައި މަސްއޫލުވެ ޒިންމާ އުފުލާނީ އެއިރަކު އޮންނަ ހިންގާ ކޮމިޓީންނެވެ. ހިންގާ ކޮމިޓީގެ މުއްދަތަކީ މީލާދީ 4 (ހަތަރެއް) އަހަރު ދުވަހެވެ.

**10. ހިންގާ ކޮމިޓީގައި ހިމެނޭ މަޤާމުތައް**

(ހ) މި އެކެޑަމީގެ ހިންގާ ކޮމިޓީގައި ހިމެނޭނީ:

(1) 1 (އެކެއް) ރައީސް.

(2) 1 (އެކެއް) ޚަޒާންދާރު.

(3) 1 (އެކެއް) ސެކްރެޓަރީ

**(މަތީގައިވާ މަޤާމުތަކުގެ އިތުރަށް ބޭނުންވާ މަގާމުތައް ހިމެނިދާނެއެވެ)**

**11. ހިންގާ ކޮމިޓީގައި ހިމެނޭ މަޤާމްތަކުގެ މަސްއޫލިއްޔަތުތައް**

**(ހ) ރައީސް: ..................**

**(ށ) ހަޒާންދާރު: .................**

**(ނ) ސެކްރެޓަރީ: ............**

**12.** **ހިންގާ ކޮމިޓީ އަށް މެންބަރުން އިންތިޚާބުކުރެވޭ ގޮތާއި ވަކިކުރެވޭގޮތް**

(ހ) މި އެކެޑަމީގެ ހިންގާ ކޮމިޓީގެ މެންބަރަކަށް ވެވޭނީ މިއެކެޑަމީގައި ރަޖިސްޓަރީވެފައިވާ މެންބަރުންނަށެވެ.

(ށ) އެކެޑަމީގެ އާންމު މެންބަރުންގެ ޖަލްސާ ބޭއްވުމުގެ 15 (ފަނަރަ) ދުވަސް ކުރިން ހިންގާ ކޮމިޓީގެ މަޤާމްތަކަށް ކުރިމަތިލުމުގެ ފުރުޞަތު އާންމުކޮށް ހުޅުވާލައި އެމަޤާމްތައް އެގޭނެހެން އެކެޑަމީގެ އިދާރާގެ ނޯޓިސް ބޯޑުގައި އިޢުލާން ކުރަންވާނެއެވެ.

(ނ) މިގޮތަށް އިޢުލާން ކުރުމުން މަޤާމްތަކަށް ކުރިމަތިލުމަށް ބޭނުންވާ މެންބަރުން އެ މެންބަރަކު ކުރިމަތިލުމަށް ބޭނުންވާ މަޤާމާއެކު ސިޓީއަކުން އެކެޑަމީގެ އިދާރާއަށް ހުށަހަޅަންވާނެއެވެ.

(ރ) ކޮންމެ މަޤާމަކަށް ވެސް މެންބަރުން ހޮވާނީ އާންމު މެންބަރުންގެ ވޯޓަކުންނެވެ.

(ބ) މަޤާމަކަށް މެންބަރަކު ކުރިމަތިލާފައިނުވާނަމަ، ޖަލްސާގެ ތެރެއިން އެމަޤާމަކަށް މެންބަރުން ހުށަހަޅާ ތާއީދު ލިބިއްޖެނަމަ އެފަރާތެއް އެމަޤާމެއް ޤަބޫލުކުރޭތޯ ބެލުމަށްފަހު ގިނަ ވޯޓުލިބޭ މިންވަރަކުން އެމަޤާމަށް އިންތިޚާބު ކުރެވޭނެއެވެ.

(ޅ) މަޤްބޫލް ޢުޒުރެއްނެތި ހިންގާ ކޮމިޓީގެ 3 (ތިނެއް) ޖަލްސާއަށް ހިންގާ ކޮމިޓީގެ މެންބަރަކު ޙާޟިރުނުވެއްޖެނަމަ އެ މެންބަރަކު ހުރި މަޤާމުން ވަކިކުރުމުގެ އިޚްތިޔާރު ހިންގާ ކޮމިޓީގެ މަޝްވަރާއާއެކު އެކެޑަމީގައި އެވަގުތަކު ހުރި އެންމެ އިސްވެރިއަކަށް ލިބިގެންވެއެވެ.

(ކ) ހިންގާ ކޮމިޓީގެ މެންބަރެއްގެ މައްޗަށް ރާއްޖޭގެ ޤާނޫނާއި ޚިލާފު އަމަލެއް ކޮށްގެން އެކަމުގެ ކުށް ސާބިތުވެއްޖެނަމަ އެ ދުވަހަކުން ފެށިގެން އެ މެންބަރަކު މެންބަރުކަމުން ވަކިކުރެވޭނެއެވެ.

(އ) ހިންގާ ކޮމިޓީގެ މެންބަރަކު މެންބަރުކަމުން ވަކިވާން އެދިއްޖެނަމަ އެކަން އެކެޑަމީގެ ރައީސަށް ހުށަހެޅުމުން އެފަރާތަކާއި ހިންގާ ކޮމިޓީން އެކެޑަމީގެ މުދަލެއް ނުވަތަ ފައިސާއެއް ޙަވާލުކޮށްފައިވާނަމަ އެތަކެތި ރައްދުކުރުމަށާއި، އަދި ކުރަމުންއައި މަސައްކަތް ގޮސްފައިވާ ހިސާބުގެ ތަފްޞީލު ހިންގާ ކޮމިޓީއަށް ހުށަހެޅުމަށް މުއްދަތެއް ދިނުމަށްފަހު، މިކަންކަން ހަމަޖެހުމުން އެމީހަކު ހިންގާ ކޮމިޓީގެ މެންބަރުކަމުން ވަކިކުރިކަމުގެ ލިޔުން އެފަރާތަކާއި ޙަވާލު ކުރެވޭނެއެވެ.

(ވ) އެކެޑަމީގެ ހިންގާ ކޮމިޓީގެ މެންބަރަކު މެންބަރުކަމުން ވަކިވެއްޖެނަމަ އެ މެންބަރަކު ވަކިވާތާ 30 (ތިރީސް) ދުވަހުގެ ތެރޭގައި އެމަގާމަށް ބޭފުޅަކު އިންތިޚާބު ކުރަންވާނެއެވެ.

**13****. ހިންގާ ކޮމިޓީގެ ޖަލްސާ**

(ހ) މި އެކެޑަމީގެ ހިންގާ ކޮމިޓީގެ ޖަލްސާއެއް ކޮންމެ އަހަރަކު މަދުވެގެން .......... (...........) ފަހަރު ބޭއްވޭނެއެވެ. މިޖަލްސާތަކުގެ ޤާނޫނީ ޢަދަދަކީ ހިންގާ ކޮމިޓީގެ މެންބަރުންގެ 2/1 (ދެބައިކުޅަ އެއްބައި) އަށް ވުރެ ގިނަ ޢަދަދެކެވެ. މި ޖަލްސާތަކުގެ ރިޔާސަތު ބަލަހައްޓާނީ އެކެޑަމީގެ ރައީސެވެ. ރައީސް ނެތް ޙާލަތެއްގައިނަމަ އެކެޑަމީގެ ނާއިބު ރައީސެވެ. މި ޖަލްސާތަކުގެ ޔައުމިއްޔާ ލިޔެ ބަލައްޓާނީ ސެކްރެޓަރީއެވެ. ކޮންމެ ޖަލްސާއެއްގެ ޔައުމިއްޔާގައިވެސް އެ ޖަލްސާއެއްގެ ރިޔާސަތު ބެލެހެއްޓެވި ވެރިއަކާއި މެންބަރުން އަދި ސެކްރެޓަރީ ސޮއިކޮށް މި ޔައުމިއްޔާތައް ގަވާއިދުން ފައިލްކޮށް ބަލަހައްޓަންވާނެއެވެ.

**14. އާންމު ޖަލްސާ**

(ހ) މި އެކެޑަމީގެ އާންމު ޖަލްސާއެއް ކޮންމެ އަހަރަކު މަދުވެގެން … (…..) ފަހަރު ބާއްވަންވާނެއެވެ. މި ޖަލްސާތަކުގެ ޤާނޫނީ ޢަދަދަކީ މެންބަރުންގެ %..... (……………… އިންސައްތަ) އެވެ. މި ޖަލްސާތަކުގެ ރިޔާސަތު ބަލަހައްޓާނީ އެކެޑަމީގެ ރައީސެވެ. ރައީސް ނެތް ޙާލަތެއްގައިނަމަ އެކެޑަމީގެ ނާއިބު ރައީސެވެ. މި ޖަލްސާތަކުގެ ޔައުމިއްޔާ ލިޔެ ބަލައްޓާނީ ސެކްރެޓަރީއެވެ. ކޮންމެ ޖަލްސާއެއްގެ ޔައުމިއްޔާގައި ވެސް އެ ޖަލްސާއެއްގެ ރިޔާސަތު ބެލެހެއްޓެވި ވެރިއަކާއި ސެކްރެޓަރީ ސޮއިކޮށް މި ޔައުމިއްޔާތައް ގަވާއިދުން ފައިލްކޮށް ބަލަހައްޓަންވާނެއެވެ.

**15. އާންމު ޖަލްސާތަކާއި ހިންގާ ކޮމިޓީގެ ޖަލްސާތަކުގައި ވޯޓުދޭގޮތާއި ކަންކަން ފާސްކުރެވޭގޮތް**

(ހ) މި އެކެޑަމީގެ އާންމު ޖަލްސާތަކާއި، ހިންގާ ކޮމިޓީގެ ޖަލްސާތަކުގައި ވޯޓުދޭނީ އަތްއުފުލައިގެންނެވެ. އަދި ކަންކަން ފާސްކުރާނީ ޤާނޫނާއި ގަވާއިދުގައި އެހެންގޮތަކަށް ނުބުނާހާ ހިނދު އަޣްލަބިއްޔަތުންނެވެ.

(ށ) ހިންގާ ކޮމިޓީގައި ވޯޓުދެވޭ ކަމެއްގައި، ދެފަރާތަށް ލިބިފައިވާ ވޯޓު ހަމަހަމަވާނަމަ، އެކަމެއް ނިންމުމަށް ރައީސަށް ކާސްޓިންގ ވޯޓެއް ލެވިދާނެއެވެ.

**16. ހިންގާ ގަވާއިދަށް ބަދަލުގެނައުން**

(ހ) މި އެކެޑަމީގެ ހިންގާ ގަވާއިދަށް ބަދަލެއް ގެންނަންވެއްޖެ ހިނދެއްގައި އެބަދަލު ގެނެވޭނީ އާންމު މެންބަރުންގެ ޖަލްސާއެއް ބޭއްވުމަށްފަހު ފާސްކުރާ ޚާއްޞަ ޤަރާރަކުންނެވެ. މި ޤަރާރު ފާސްކުރާނީ އާންމު މެންބަރުންގެ 3/2 (ތިންބައިކުޅަ ދެބައި) ގެ އަޣްލަބިއްޔަތުންނެވެ. މި ބަދަލު ގެނެވޭނީ ކޮމިޝަނަރ އޮފް ސްޕޯރޓްސްގެ ހުއްދަ ލިޔުމުން ލިބިގެންނެވެ.

**1****7****. ނަން، ނިޝާން، ދިދަ، ކުލަ ނުވަތަ މޮޓޯ ބަދަލުކުރުން**

(ހ) މި އެކެޑަމީގެ ނަން، ނިޝާން، ދިދަ، ކުލަ ނުވަތަ މޮޓޯ ބަދަލުކުރެވޭނީ އާންމު ޖަލްސާ އަކުން ފާސްކުރުމަށްފަހު ކޮމިޝަނަރ އޮފް ސްޕޯރޓްސްގެ ހުއްދަ ލިޔުމަކުން ލިބިގެންނެވެ.

**18. އަހަރީ އާންމުޖަލްސާ**

(ހ) މި އެކެޑަމީގެ އަހަރީ އާންމު ޖަލްސާ ކޮންމެ އަހަރަކު 1 (އެކެއް) ފަހަރު ބާއްވަން ވާނެއެވެ. މި ޖަލްސާގައި ކުރިއަށް އޮތް އަހަރު އެކެޑަމީ އިން ކުރާނެ ކަންތައްތަކެއް ކަނޑައެޅުމާއި، އެކެޑަމީގެ އަހަރީ ރިޕޯޓާއި އަހަރީ ހިސާބު ފާސްކުރުން އޮންނަންވާނެއެވެ. މިޖަލްސާ ބޭއްވުމުގެ 10 (ދިހައެއް) ދުވަސް ކުރިން ހުރިހާ މެންބަރުންނަށް އެކަން އަންގަންވާނެއެވެ.

**19. އަހަރީ ރިޕޯޓާއި އަހަރީ ހިސާބު**

(ހ) އެކެޑަމީ އަށް ލިބުނު އާމްދަނީ އާއި ޚަރަދުގެ ހިސާބާއި، އެކެޑަމީ ހިނގިގޮތުގެ ރިޕޯޓް ހިންގާ ކޮމިޓީން ފާސްކުރުމަށްފަހު އެހިސާބުތަކާއި ރިޕޯޓުގައި ހިންގާ ކޮމިޓީގެ މެންބަރުން ސޮއިކޮށް އެކެޑަމީގެ އާންމު ޖަލްސާއަކަށް ހުށަހަޅާ ފާސްކުރުމަށްފަހު މިތަކެތި ފާސްކުރާތާ 30 (ތިރީސް) ދުވަހުގެ ތެރޭގައި ކޮމިޝަނަރ އޮފް ސްޕޯޓްސް އަށް ހުށަހަޅަންވާނެއެވެ.

**20****. އެކެޑަމީގެ ދަރަނި**

(ހ) މި އެކެޑަމީ އަށް އެއްވެސް ދަރަންޏެއް ނުވަތަ އެފަދަ ޒިންމާއެއް ނެގޭނީ، އެކެޑަމީގެ ހިންގާ ކޮމިޓީން ފާސްކޮށް އެދަރަންޏެއް އަދާކުރާނެގޮތް ކަނޑައަޅާ ހަމަޖެއްސުމަށްފަހު އެކެޑަމީގެ ހިންގާ ގަވާއިދުގައިވާ ގޮތުގެ މަތިންނެވެ. އަދި އެކެޑަމީގެ މިލްކުގައިވާ ފައިސާއާއި މުދަލުގެ ޖުމްލަ އަގަށް ވުރެ ބޮޑު ދަރަންޏެއް ނުވަތަ މާލީ ޒިންމާއެއް ނެގޭނީ، އެކެޑަމީގެ ހިންގާ ކޮމިޓީން ފާސްކުރުމަށްފަހު އެކެޑަމީގެ އާންމު ޖަލްސާގެ ޚާއްޞަ ޤަރާރަކުން އެފާސްކުރުމަށް ތާއީދު ލިބިގެންނެވެ.

(ށ) އެކެޑަމީ އުވާލެވޭއިރު އެކެޑަމީގެ ދަރަނިތައް އަދާކުރެވޭ ވަރަށް އެކެޑަމީގައި ފައިސާނެތްނަމަ އެދަރަނިތައް އަދާކުރާނީ ހިންގާ ކޮމިޓީގެ މެންބަރުން ހަމަހަމަ ވާގޮތަށް ބަހާލައިގެންނެވެ.

**21. އެކެޑަމީގެ މެންބަރުންގެ މެދުގައި އުފެދޭ ދެބަސްވުންތައް ހައްލުކުރުމުގައި އަމަލުކުރާނޭ ގޮތް**

(ހ) މި އެކެޑަމީގެ މެންބަރުންގެ މެދުގައި އުފެދޭ ދެބަސްވުންތައް ހައްލުކުރާނީ މައްސަލަ އުފެދޭ މެންބަރުންގެ ދެމެދުގައި ވާހަކަ ދައްކައިގެންނެވެ. އެގޮތަށް ހައްލު ނުކުރެވިއްޖެނަމަ ހިންގާ ކޮމިޓީގެ ޖަލްސާއެއް ބާއްވައި ކޮމިޓީއިން ނިންމާ ގޮތަކަށް އަމަލުކުރާނީއެވެ.

**22. އެކެޑަމީ އުވާލުން**

(ހ) މި އެކެޑަމީގެ އުވާލުމަށް ކަނޑައެޅޭނީ އެކެޑަމީ އުވާލުމަށްޓަކައި އެކެޑަމީގެ ހިންގާ ގަވާއިދުގެ 4 ވަނަ މާއްދާގެ (ނ) ގައިވާ ގޮތުގެމަތިން އަމަލުކޮށް، އެކެޑަމީގެ އާންމު ޖަލްސާ އަކުން ފާސްކުރާ ހާއްސަ ޤަރާރަކުން 3/2 (ތިންބައިކުޅަ ދެބައި) ގެ އަޣްލަބިއްޔަތު ލިބި އެކަން ކޮމިޝަނަރ އޮފް ސްޕޯރޓްސް އަށް ލިޔެ އެކަން ޤަބޫލުކުރުމުންނެވެ. ނުވަތަ ސަރުކާރުން މި އެކެޑަމީގެ އުވާލުމަށް އެންގުމުންނެވެ. އެކެޑަމީގެ އުވާލުމަށް ކަނޑައެޅުމުން އަމަލުކުރާނީ ކުޅިވަރު ޖަމްޢިއްޔާތައް ރަޖިސްޓްރީކޮށް ހިންގުމާ ބެހޭ ގަވާއިދު 41 ވަނަ މާއްދާގައިވާ ގޮތުގެމަތިންނެވެ.

**23. މި ގަވާއިދުގައި ނުހިމެނޭ ކަމެއް ދިމާވުން**

(ހ) މި ގަވާއިދުގައި ނުހިމެނޭ ކަމެއް ދިމާވެއްޖެނަމަ، އެކަމާބެހޭގޮތުން ދިވެހިރާއްޖޭގެ ޤާނޫނުތަކާއި ގަވާއިދުތަކާއި ޚިލާފުނުވާ ގޮތެއްގެ މަތިން ގޮތެއް ނިންމުމުގެ އިޚްތިޔާރު އެކެޑަމީގެ ހިންގާ ކޮމިޓީއަށް ލިބިގެންވެއެވެ. އަދި، މި ގަވާއިދާއި ޚިލާފުނުވާ ގޮތެއްގެ މަތިން، އެކެޑަމީ ހިންގުމާއި ގުޅިގެން ކުރަންޖެހޭ ކަންކަން ކުރާނެ ގޮތްތަކުގެ ގަވާއިދުތައް ހެދުމުގެ ފުރިހަމަ އިޚްތިޔާރު އެކެޑަމީގެ ހިންގާ ކޮމިޓީއަށް ލިބިގެންވެއެވެ.